### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

[adresse] Værkstedet UKH

Begrundelse

Gadeidrætten er noget helt specielt. Den imødekommer dem, som ikke fandt sig til rette i det klassiske idrætsliv, og armerer dem med den dannelse, som livet og demokratiet kræver af dem - også selvom de ikke passer ind i de eksisterende ”institutionelle kasser”. Kigger man på gadeidrætten sammenlagt, har man den sjette største idrætsgren i [adresse]. Jf. Nicolaj Andreasen taler gadeidrætten også til dem, der forlader foreningslivet i teenageårene. Gadeidrætten er således en mulighed for at fastholde unge aktive og sunde.

Gadeidrætten er udfordret på rammer om vinteren. Andre byer har decideret gadeidrætshuse, men ikke i [adresse]. Der er en aktuel mulighed for at købe ”Værkstedet” ved det gamle Amtssygehus. Ungdoms Kultur huset (UKH) ligger ved siden af og har kommunikeret, at de er i stand til at drive stedet. [adresse], [adresse], [adresse], [adresse], Simone Pedersen, AGF Barsket, Cypher Movement, [adresse] og I AM x Serenity Dance Crew er brugerne og kan komme med inventar til indretning.

Socialdemokratiet anmoder om, at der udarbejdes en budgetbelysning af dette forslag med henblik på, at vi kan bidrage til, at flere grupper, der ikke passer ind i de etablerede foreninger, har et sted, hvor de kan dyrke idræt, og hvor det spiller eminent sammen med aktiviteterne og miljøet i og omkring UKH.

På vegne af Socialdemokratiet i [adresse]

Josefine Christiansen

Bob Danielsen